hotchpotch/miracl-hf-unified huggingface dataset:
Kivujärvi
Kivu on yksi Afrikan suurista järvistä. Isossa hautavajoamassa sijaitseva järvi muodostaa osan Ruandan ja Kongon demokraattisen tasavallan välisestä rajasta. Kivu laskee Ruzizijoen kautta Tanganjikajärveen ja edelleen Kongojokeen. Järven pinta-ala on 2 700 neliökilometriä ja sen pinta on 1 460 metriä merenpinnan yläpuolella. Syvin kohta on 480 metriä syvä.
Kivujärvi on yksi maailman kolmesta kaasujärvestä. Muut kaksi järveä, Nyos- ja Monounjärvi, sijaitsevat Kamerunissa, ja niissä on kaasuna vain hiilidioksidia. Kivujärvessä on hiilidioksidin lisäksi myös metaania. Kaasut ovat veteen sekoittautuneena satojen metrien syvyydessä, mutta tulivuorenpurkaus tai maanjäristys voi vapauttaa kaasut tuhoisin seurauksin. Hiilidioksidi on myrkyllistä hengittää ja metaani voi räjähtää.
Järven syvyyksissä on tutkijoiden arvion mukaan satoja kuutiokilometrejä metaania ja hiilidioksidia, jotka ovat peräisin vulkaanisesta toiminnasta. Wärtsilän rakentama 25 MW Kiwuwattin voimalaitos on optimoitu käyttämään Kivujärven tuottamaa metaania joka on heikompaa polttoarvoltaan kuin perinteinen maakaasu. Valmistuessaan neljällä Wärtsilän 34SG-moottorilla toimiva voimalaitos siirtää kaasun putkea pitkin 300 m syvyydestä 13 km päähän rannikolle. Näin saadaan vaarallinen kaasujärvi valjastettua hyötykäyttöön turvaamalla lähialueet.
Gargždai
Gargždai on Liettuan läntisessä osassa, Klaipėdan kunnallispiirissä ja Klaipėdan läänissä sijaitseva kaupunki. Vuonna 2010 kaupungin väkiluku oli 15 324 asukasta.
Gargždai toimii Klaipėdan kunnallispiirin hallinnollisena keskuksena.
Rugby kesäolympialaisissa 1920
Vuoden 1920 kesäolympialaisten rugby järjestettiin 5. syyskuuta 1920 Antwerpenin olympiastadionilla. Laji oli kolmatta kertaa mukana olympialaisten ohjelmassa. Mukana oli 31 osanottajaa kahdesta eri maasta. Rugby järjestettiin ainoastaan miehille. Pelimuotona oli rugby union. Otteluita oli vain yksi, siinä Yhdysvallat voitti Ranskan 8 – 0.
WWE The Great American Bash
The Great American Bash oli showpaini pay-per-view (PPV) tapahtuma, minkä tuotti World Wrestling Entertainment (WWE). Vuonna 2009 tapahtuma tunnetaan nimellä The Bash. Alun perin tapahtuman tuotti vuosina 1985-1990 National Wrestling Alliancen Jim Crockett Promotions, ja sitten sen seuraaja World Championship Wrestling vuosina 1991-2000.
Vuonna 2000 tapahtuma pidettiin viimeistä kertaa, kun World Wrestling Federation osti WCW:n. Neljän vuoden tauon jälkeen WWE otti Great American Bashin takaisin käyttöön. Vuosina 2004-2006 tapahtuma kuului SmackDown brändiin. Vuoden 2007 WrestleManian jälkeen kaikista tapahtumista tuli kolmi-brändisiä.
Vuonna 2010 The Great Ammerican Bashin paikkasi Fatal 4-Way.
Arizona Diamondbacks
Arizona Diamondbacks on vuonna 1998 Major League Baseball-liigaan liittynyt ammattilaisbaseballjoukkue, joka pelaa National Leaguen Läntisessä divisioonassa. Joukkue pelaa kotiottelunsa Phoenixissa Arizonan osavaltiossa Chase Field -stadionilla. Myös nimellä D-backs tunnettu seura on voittanut yhden World Series -mestaruuden, vuonna 2001, kun se kukisti loppuottelusarjassa New York Yankeesin voitoin 4-3. Diamondbacks on nopeimmin World Seriesin voittanut seura voitettuaan mestaruuden jo neljä vuotta perustamisensa jälkeen.
Baseballilla oli ollut pitkät perinteet Arizonassa huolimatta MLB-joukkueen puuttumisesta ennen vuotta 1998, esimerkiksi MLB-joukkueiden kevätharjoituksia oli järjestetty Arizonassa jo vuodesta 1946 lähtien. 9. maaliskuuta vuonna 1995 koripalloseura Phoenix Sunsin omistaja Jerry Colangelo sai liigan johdolta luvan perustaa laajennusjoukkueen, joka aloittaisi pelaamisen kaudella 1998. Diamondbacks sai nimensä kannattajille suunnatun nimeämiskilpailun jälkeen Yhdysvaltojen lounaisosissa ja Meksikossa esiintyvän teksasinkalkkarokäärmeen ("Crotalus atrox") mukaan.
Merkittävimpiä joukkueen riveissä pelanneita pelaajia ovat Luis Gonzalez, jolla on hallussaan valtaosa seuran kaikkien aikojen lyöntiennätyksistä, sekä syöttäjät Curt Schilling ja suurinta osaa seuran syöttöennätyksistä hallussaan pitävä Randy Johnson. Kesällä 2010 Diamondbacks kunnioitti Gonzalezia jäädyttämällä hänen pelinumeronsa 20.
Ei elämästä selviä hengissä
”Ei elämästä selviä hengissä” on Juice Leskisen säveltämä ja sanoittama kappale vuodelta 1980. Se ilmestyi albumilla "XV yö (Tauko III)" ja siitä julkaistulla singlellä, jonka B-puolella oli ”Viidestoista yö”. Singlen kummastakin kappaleesta tuli hitti. Kappaleen esittävät levyllä Juice Leskinen (laulu), Eero ”Safka” Pekkonen (taustalaulu), Petteri Salminen (akustinen kitara ja taustalaulu), Jari Yliaho (akustinen kitara ja taustalaulu), Hannu Tervaharju (basso ja taustalaulu), Matti A. Takala (rummut ja taustalaulu), Ila Loueranta (akustinen kitara ja taustalaulu) sekä Timo Ulkuniemi (huuliharppu ja akustinen kitara). Kappale nousi Suomen virallisen singlelistan sijalle 7.
”Ei elämästä selviä hengissä” on saanut nimensä Hank Williamsin kappaleesta ”I'll Never Get Out of This World Alive”. Juice Leskisen sanoituksia tutkineen Lasse Halmeen mukaan se on ohjelmajulistus itsenäisen elämän puolesta ja turhaa moralismia vastaan. Kappale kuvastaa myös Leskisen omaa elämäntapaa, ja sitä soitettiin hänen kuolemansa jälkeen paljon radiossa.
Leskinen on itse kertonut, että kun hän makasi sairaalassa saatuaan maksakirroosin, eräs lääkäri siteerasi hänelle kappaleen sanoitusta: ”Maksasi sanoi poks, däng däng.” Leskisen mielestä se oli osuvin tilanne, missä kappaletta on esitetty.
Abel Meeropol
Abel Meeropol (10. helmikuuta 1903 – 30. lokakuuta 1986 Longmeadow, Massachusetts) oli yhdysvaltalainen lauluntekijä, joka käytti salanimeä Lewis Allen. Päätyönään hän toimi opettajana.
Vuonna 1937 Meeropol näki valokuvan, joka esitti kahden miehen lynkkausta. Kuva sai hänet kirjoittamaan runon "Strange Fruit", joka julkaistiin ensimmäisen kerran ammattiliiton julkaisussa "New York Teacher" nimellä "Bitter Fruit". Runon pohjalta syntyi laulu, jonka Billie Holiday levytti vuonna 1939. Vuonna 1999 "Time-lehti" valitsi kappaleen vuosisadan lauluksi. Meeropolin muita kappaleita ovat muun muassa Frank Sinatran esittämä "The House I Live In" ja Peggy Leen "Apples, Peaches and Cherries".
Meeropol adoptoi teloitettujen Ethel ja Julius Rosenbergin lapset, Michaelin ja Robertin, jotka molemmat myöhemmin vaihtoivat sukunimensä Meeropoliksi.
Rugby kesäolympialaisissa 1924
Vuoden 1924 kesäolympialaisten rugby järjestettiin 4. – 18. toukokuuta 1924 Stade Olympique Yves-du-Manoir'ssa Pariisissa. Tämä oli neljäs kerta kun laji oli mukana olympialaisten ohjelmassa. Mukana oli 54 osanottajaa kolmesta eri maasta. Rugby järjestettiin ainoastaan miehille. Pelin muotona oli rugby union.
Nuorten kesäolympialaiset 2010
Nuorten kesäolympialaiset 2010 olivat ensimmäiset vain nuorille suunnatut olympiakisat. Ensimmäiset kesälajien nuorten olympialaiset järjestettiin Singaporessa 14.–26. elokuuta 2010. Kesäkisoihin osallistui noin 3 500 urheilijaa 14–18-vuotiaiden ikäluokista. Kisoissa oli 184 tapahtumaa 26 lajissa. Ohjelmaan kuuluivat samat urheilumuodot kuin olympialaisissa (kesäkisoissa 26 ja talvikisoissa 15), mutta kilpailuja ja osallistujia oli kuitenkin vähemmän kuin olympialaisissa.
Kilpailujen ohessa toteutettiin koulutus- ja kulttuuriohjelmat. Nuorten olympialaiset järjestetään joka neljäs vuosi siten, että kesäkisat ovat samana vuonna kuin talvilajien olympialaiset ja talvikisat samana vuonna kuin kesälajien olympialaiset.
Nuorten kesäkisoja ei televisioitu Suomessa, kuten ei myöskään kahden vuoden päästä pidettyjä nuorten talvikisoja.
Pitopaikka päätettiin 21. helmikuuta 2008.
Mike Boland
Michael Anthony Boland (s. 16. joulukuuta 1949 Montréal, Québec, Kanada) on kanadalainen entinen jääkiekkoilija. Hän oli oikea laitahyökkääjä ja pelasi rightin puolelta.
Bolandin kasvattajaseura oli St. Michael's Buzzers. Hän pelasi sen jälkeen vuodet 1967–1970 Toronton yliopistojoukkueessa. Vuodet 1970–1972 kuluivat AHL-joukkue Springfield Kingsissä. Boland siirtyi sieltä kaudeksi 1972–1973 WHA-joukkue Ottawa Nationalsiin, jossa hän teki 41 ottelussa tehot 1+15=16. Kausi oli Bolandille ainoa WHA:ssa. Hän pelasi sen jälkeen AHL:ää Richmond Robinsissa ja NAHL:ää Philadelphia Firebirdsissä. Kaudella 1974–1975 Boland pelasi kaksi NHL-ottelua Philadelphia Flyersissä. Kausi kului kuitenkin suurimmaksi osaksi Firebirdsissä, ja hänet valittiin sen päätteeksi NAHL:n toiseen tähdistökentälliseen.
Marraskuussa 1975 Boland vaihtoi seuraa NAHL:ssä, kun hänet kaupattiin Cape Cod Coddersiin vaihdossa Mike Penasseen. Boland siirtyi kaudeksi 1976–1977 Suomeen ja SM-liigajoukkue Forssan Palloseuraan. Hän pelasi FPS:ssä piste per peli -tahdilla 17 ottelua tehoin 5+12=17 ja lähinnä Timo Sutisen ketjukaverina. Boland kuitenkin vaihtoi sieltä kesken kauden HIFK:hon, jossa 18 ottelussa syntyi tehot 6+4=10.
Boland pelasi kaudella 1978–1979 AHL:ää Philadelphia Firebirdsissä ja lopetti sen jälkeen uransa. NHL:ssä on pelannut toinenkin Mike Boland (s. 1954). Puolustajana pelannut täyskaima edusti urallaan Kansas City Scoutsia ja Buffalo Sabresia.
Pilatus P-3
Pilatus P-3 oli sveitsiläinen Pilatus Aircraftin valmistama sotilaskoulukone, jonka ensilento tehtiin 3. syyskuuta 1953. Konetta valmistettiin 79 kappaletta.
Sveitsin ilmavoimat tilasivat 72 konetta ja Brasilian laivasto kuusi. Sveitsin asevoimat käyttivät konetta vuoteen 1983 asti.
Priekulė
Priekulė on läntisessä Liettuassa, Klaipėdan kunnallispiirissä ja Klaipėdan läänissä sijaitseva pienikokoinen kaupunki. Vuonna 2010 kaupungin väkiluku oli 1 643 asukasta.
Abigail
Abigail voi tarkoittaa seuraavia:
Jieznas
Jieznas on Liettuassa, Prienain kunnallispiirissä ja Kaunasin läänissä sijaitseva pienikokoinen kaupunki. Jieznas sijaitsee 16 kilometriä itään Prienain kaupungista. Vuonna 2010 kaupungin väkiluku oli 1 300 asukasta.
Riddle-Master
Riddle-Master on Patricia A. McKillipin vuosina 1974 ilmestynyt fantasiatrilogia. Sarja koostuu osista "The Riddle-Master of Hed" (1976) "Heir of Sea and Fire" (1977) ja "Harpist in the Wind" (1979) ja se myöhemmin julkaistu useaan otteeseen yhtenä niteenä. Päätösosa sai parhaan fantasiaromaanin Locus-palkinnon vuonna 1980 ja oli samana vuonna myös World Fantasy -palkinnon ja Hugo-palkinnon ehdokkaana..
The Changeling Sea
The Changeling Sea on Patricia A. McKillipin vuonna 1988 ilmestynyt nuorten fantasiaromaani.
T-alue
T-alue on kasvojen osa joka muodostuu otsasta, nenästä ja leuasta. T-alueella talineritys on erityisen voimakasta, joka johtaa ihon epäpuhtauksiin, kuten finneihin.
The Bards of Bone Plain
The Bell at Sealey Head on Patricia A. McKillipin vuonna 2010 ilmestynyt fantasiaromaani.
Cygnet
Cygnet on yhteislaitos fantasiakirjailija Patricia A. McKillipin kahdesta romaanista, vuonna 1991 ilmestynyt "The Sorceress and the Cygnet" ja vuonna 1993 ilmestynyt "The Cygnet and the Firebird". Teokset on julkaistu yhteisniteenä nimeltä "Cygnet" vuonna 2007.
The House on Parchment Street
The House on Parchment Street on Patricia A. McKillipin vuonna 1973 ilmestynyt nuortenromaani.
Aurelius Prudentius
Aurelius Prudentius (348 – n. 410) oli espanjalainen kristillinen runoilija. Hän oli ensimmäisiä tunnettuja latinankielisiä kristillisiä runoilijoita, ja häntä pidetään myös yhtenä antiikin suurimmista kristillisistä runoilijoista. Hän kuului vielä keskiajallakin luetuimpiin kristittyihin runoilijoihin.
Prudentius oli kotoisin Hispaniasta ja oli todennäköisesti lapsuudestaan saakka kristitty. Hän toimi julkishallinnon korkeissa viroissa, kuten käskynhaltijana ja senaattorina. Prudentious kirjoitti muun muassa hymnejä ja kirjan marttyyreistä. Runokokoelmansa hän julkaisi vuonna 404 tai 405. Suomen virsikirjassa on vieläkin yksi Prudentiuksen hautajaishymni, "Jo vaietkoon vaikerrus, itku".
Mercedes-Benz-museo
Mercedes-Benz-museo on moottoriajoneuvomuseo ja osa Stuttgartissa olevaa Mercedes-Benz-maailmaa (saks. "Mercedes-Benz Welt"). Mercedes-Benz-maailma sijaitsee 53 000 neliömetrin tontilla kehätien B14 varrella Stuttgartin Untertürkheimin alueella. Rakennuskompleksin muodostavat Mercedes-Benz-museo ja Mercedes-Benz-keskus. Keskus on suorassa yhteydessä museoon noin sadan metrin mittaisen maanalaisen tunnelin kautta, sekä puistoalueen kautta. Puistoalueella on ulkoilmanäyttämö ja erilaisia tapahtumatiloja..
Mercedes-Benz-museon pohjapiirros on kolmiapilan muotoinen. Museon on suunnitellut amsterdamilainen arkkitehtitoimisto UN Studio van Berkel & Bos, joka voitti kansainvälisen kilpailun vuonna 2001. Rakentaminen aloitettiin vuonna 2003 ja museo avattiin yleisölle vuonna 2006.
Pääsisäänkäynti on nostettu kerroksella ylöspäin. Rakennuksessa on kahdeksan päätasoa. Tavallisia tasoja ovat kerrokset (tasot 3–7) ja erikoiskerrokset (tasot 0, 2, Z2 ja 8). Jaottelun perustana ovat kantavat rakenteet ja käyttötarkoitus. Viisi horisontaalista tasoa ovat joko yksi tai kaksikerroksisia. Tekniset elementit on keskitetty isoihin yksikköihin. Jotta kaikille tasoille on saatu pilarittomat rakenteet, ne ovat kotelopalkkeina joko atriumissa tai julkisivulla. Atriumista pääsee näyttelyyn, museon koulutustiloihin, museokauppaan ja maisematason alla olevaan ravintolaan..
Pre-show-hissit vievät kävijän korkeasta atriumimaisesta aulasta ylimpään kerrokseen, mistä kiertokäynti etenee ylhäältä alaspäin. Viidessä kaksikerroksisessa legendahuoneessa on yhtiön historian esittely kuvatauluina. Viiteen ulosavautuvaan yksikerroksiseen kokoelmahuoneeseen on järjestetty näyttelyosiot teemojen mukaan. Näyttelyssä esitellään brändin ja yhtiön kaikki aikakaudet aina henkilöajoneuvojen historian alusta hamaan tulevaisuuteen.
Finntown
Finntown on osa New Yorkin kaupunkia, jossa asui aikoinaan paljon suomalaisia siirtolaisia. Se sijaitsee Sunset Parkin ympäristössä Brooklynissa. Finntown rajoittuu karkeasti 7th-9th Avenueiden sekä 40th-43rd Streetien tienoille ja alueen vaiheilla asui 1900-luvun alkupuolella parhaimmillaan noin 10 000 amerikansuomalaista. Alueen suomalaiset ovat Matti Mattsonin mukaan kutsuneet puistoa myös nimillä Pusuparkki ja Pukinmäki. Toinen merkittävä suomalaisten siirtolaisten keskus sijaitsi Harlemin 125th Streetin ja 5th Avenuen risteyksen tienoilla, mutta ei ollut keskittymänä yhtä selkeä.
Finntownin sijoittumiseen lienee vaikuttanut Brooklynin Bay Ridgen alueella olleet muiden skandinaavien keskittymät, sekä nk. dual contract -laajennus New Yorkin metroverkostoon. Suunnitelmat vuodelta 1910 ulottivat metroverkoston aina Sunset Parkiin, ja teki luultavasti alueesta houkuttelevamman. Myös maisema Manhattanille lienee vaikuttanut alueen valintaan.
Rakennustöiden alkaessa alue oli lähinnä peltomaisemaa.
Alueella sijaitsee suomalaisten luoma Yhdysvaltojen ensimmäinen ei-kaupallinen taloyhtiö (co-op) 43rd Streetillä vuodelta 1916, jonka taustaorganisaationa oli Finnish Home Building Association. Rakennus on edelleen olemassa, ja siinä asuu pääosin puolalaisia siirtolaisia, mutta sisäänkäynnin yläpuolella on edelleen teksti: * "ALKU" TOINEN. Sunset Parkin ympäristön taloista monet ovat vastaavanlaisia osuuskuntamuotoisia taloyhtiöitä, ja niissä asuu vielä muutamia (lähinnä vanhemman polven) suomalaisia. Taloilla oli myös kutsumanimiä, kuten "hikipisara" ja "köyhäintalo".
40th Streetillä, joka tunnetaan myös Finlandia Streetinä, sijaitsee Imatra Hall, joka palvelee nykyään kirkkona. Imatra Hallin vieressä sijaitsi, nykyään myös kirkkona toimiva, kommunistinen halli. Hallit edustivat yleensä joko sosiaalidemokraattista tai kommunistista aatetta, mutta niiden ympärillä oli myös aktiivista seuraelämää.
Muun muassa viidesläinen herättäjä Urho Muroma asui 7th Avenuen ja 43rd Streetin kulmauksen Kalevan Naisten Koti -minihotellissa eläessään vaimonsa kanssa New Yorkissa vuosien 1920-21 tienoilla. Samassa paikassa harjoitteli amerikansuomalainen kuoro New Yorkin Laulumiehet, sekä konserttimatkallaan yöpyi myös Selim Palmgren vaimoineen vuonna 1921.
Nykyään alueellä asuu pääosin kiinalaisia siirtolaisia. Vanhoja taloja alueella puretaan hyvää vauhtia, ja jäljet suomalaisesta perinnöstä ovat lopullisesti katoamassa. Varsinainen suomalainen asujaimisto kuoli tai muutti pois 1970-luvun tienoilla.
Finntown-nimikettä on käytetty useissa USA:n osissa paikoista, joissa amerikansuomalaisia on ollut laajempina yhteisöinä. Tällaisia paikkoja ovat esim. West Berkeley Kaliforniassa sekä Duluth, Moorhead ja monet muut Minnesotassa.
TU4
TU4 () on neuvostoliittolainen teollisuusveturisarja. TU4-tyyppisiä kapearaiteisia vetureita valmistettiin runsaat 3100 kappaleita vuosina 1962–1974.
Suomeen niitä on tullut vain yksi kappale, vuonna 1970 valmistunut numero 2091 joka on Jokioisten Museorautatiellä. Museorautatie hankki veturin työkäyttöön vuonna 2010. Sen kunnostuksessa on käytetty uudempaa tekniikkaa, esim. moottori on vuodelta 1990. Veturin hankinnalla säästetään vanhempaa museokalustoa.
Abingdon
Abingdon voi tarkoittaa seuraavia:
Abingdon (Oxfordshire)
Abingdon on kaupunki Etelä-Englannissa Oxfordshiressa Thamesin varrella, 9 km Oxfordista etelään. Se on Vale of White Horsen keskuspaikka. Se on yksi Britannian vanhimpia jatkuvasti asuttuja paikkakuntia.
Vuoden 2011 väestönlaskennassa kaupungissa oli noin 33 000 asukasta.
Abingdon kuului Berkshireen ennen liittämistään Oxfordshireen vuonna 1974.
Abondance
Abondance voi tarkoittaa seuraavia
Ratsujalostusliitto
Ratsujalostusliitto ry (RJL) on suomalainen yhdistys, jonka toiminnan päätarkoituksena on edistää suomalaisen lämminveriratsun jalostusta ja kasvatusta. Ratsujalostusliitto toimii yhteistyössä Suomen Hippoksen, Suomen Ratsastajainliiton sekä eurooppalaisten kasvattajajärjestöjen kanssa.
Ratsujalostusliitto järjestää vuosittain useita tapahtumia, kuten näyttelyitä, kilpailuja ja seminaareja. Nuorille ratsuille tarkoitettuja tilaisuuksia ovat esimerkiksi "Kyvyt esiin" 2–3-vuotiaille, "Laatuarvostelu" 4-vuotiaille ja "Breeders' Prize" 6-vuotiaille.
Ratsujalostusliitto perustettiin vuonna 1926 nimellä "Hevosjalostusliitto lämminverisiitosta varten". Perustamisvaiheessa liiton tarkoituksena oli kehittää ja jalostaa Suomen oloihin soveltuva lämminverinen hevonen, joka soveltuisi sekä urheilu- että sotilaskäyttöön. Perustamiskokous pidettiin Helsingissä 26. huhtikuuta 1926. Ensimmäiseen johtokuntaan valittiin jäseniksi tilanomistaja E. Dahlström, eversti G. D. von Essen, eversti V. Forssell, tilanomistaja A. Hamberg, johtaja N. Kavaleff, kunnallisneuvos J. Meurman, tilanomistaja K.H. Mäkinen, eläinlääkintäeverstiluutnantti H. Tallqvist ja paroni R. Wrede.
Toimintansa aluksi liitto ryhtyi keräämään tietoja Suomessa olevista siitokseen soveltuvista täysi- ja puoliverihevosisista sekä valmisteli hevosten hankintaa Saksasta. Liiton edustajia matkusti Saksaan tutustumaan siittoloiden tarjontaan ja lisäksi neuvoa kysyttiin ruotsalaisilta ja norjalaisilta asiantuntijoilta. Kerättyjen tietojen pohjalta päädyttiin hankkimaan hannoverinhevosia suomalaisen ratsujalostuksen perustaksi. Cellen siittolasta ostettiin oriit Flingrad ja Flüchtling. Vuonna 1926 tuotiin Suomeen lisäksi 13 hannoveritammaa.
Alkuvuosinaan liitto kohtasi paljon kritiikkiä ja vastustusta. Suomalaisten maatiaishevosten katsottiin riittävän senhetkisiin tarpeisiin sekä siviili- että sotilaskäytössä ja jyrkimmin suhtautuvat pitivät lämminverihevosten maahantuontia ja kasvatusta jopa suoranaisena uhkana suomenhevoselle. Toiset suhtautuivat kuitenkin uuteen jalostussuuntaan myönteisesti, sillä esimerkiksi Ruotsissa ja Norjassa oli jo saatu hyviä tuloksia hannoverilaisten ratsujen soveltuvuudesta pohjoisiin oloihin.
Liitto ryhtyi pitämään kantakirjoja ja luetteloita lämminverisistä ratsuhevosista. Kantakirjaan A merkittiin puhdasrotuiset hannoverilaiset hevoset, luetteloon B muut lämminveriset tai sekarotuiset tammat ja kantakirjaan C englantilaiset täysiveriset. Vuonna 1933 perustetun C-osan viralliseksi nimeksi tuli Suomen täysiverisiitoskirja.
Abondance (juusto)
Abondance on puolikova juustotyyppi, jota valmistetaan Ranskassa Haute-Savoien departementissa. Se on saanut nimensä Abondancen kunnasta. Juustolla on ollut vuodesta 1990 EU:n alkuperäsuoja Suojattu alkuperänimitys (SAN).
Abondance-juustoa alkoivat valmistaa Abondancen luostarin augustinolaiset munkit 1100-luvulla. Juusto valmistetaan myös abondance-nimellä tunnetun lehmärodun maidosta. Abondance on suojattu alkuperänimitys ja sen tuottajien tulee seurata tietynlaisia tuotannon vaiheita. "Fermier"-nimeä käyttävien maatilojen tulee tuottaa juusto maidosta, joka on lypsetty vähintään 45 % abondance-rodun lehmistä koostuvasta karjasta. Muita maidon tuotannossa käytettyjä rotuja ovat tarentaise ja montbéliarde. Juusto valmistetaan lehmän raakamaidosta. Maito saadaan kahdesta lypsystä ja maito on käytettävä juuston valmistukseen 14 tunnin sisällä edellisestä lypsystä, sekä ennen seuraavaa keskipäivää. Maito lämmitetään kerran noin 30–35 °C lämpötilaan ja siihen lisätään "Streptococcus thermophilus", "Lactobacillus del­brueckii" ja "Lactobacillus helveticus" -bakteerikannat. "Fermier"-leimaa käytettäessä osa työvaiheista tulee suorittaa käsin. Juustomassa leikellään ja kuumennetaan 45–50 °C lämpötilaan enintään 45 minuutin ajaksi. Juusto kypsytetään vaihtelevasti vähintään sata päivää tai 8-12 kuukautta. Kypsennettäessä juusto säilytetään 10–13 °C lämpötilassa ja vähintään 90 % ilmankosteudessa. Kypsytettäviä juustoja säilytetään kellareissa tai luolissa kuusi lankuilla ja kypsytyksen aikana juustoja käännellään ja hierotaan suolalla.
Abondance-juustoa tuotetaan noin 65:llä maatilalla ("fermier") ja viidellätoista osuuskunnalla ("laitier"). Vuonna 2014 juustoa tuotettiin yhteensä 2 400 tonnia ja tästä määrästä noin 800 tonnia tuotettiin fermier-nimellä.
Valmiit juustokiekot painavat 6-12 kiloa. Juuston kuori on keltainen tai ruskea ja sisältä juusto on väriltään kellertävä tai norsunluun värinen. Rakenteeltaan juusto on notkeaa ja hienojakoista. Juuston makua on kuvailtu hedelmäiseksi, umamiksi. Juusto voidaan syödä raakana tai "berthoud"-nimellä tunnettuna ateriana.
Juhana Piha
Sampo Juhana Piha (s. 29. syyskuuta 1960 Helsinki) on suomalainen dosentti, kliinisen fysiologian erikoislääkäri ja seksuaalilääketieteen asiantuntija ja kouluttaja. Hän on koulutukseltaan lääketieteen tohtori, ja hänellä on NACS:n myöntämä kliinisen seksologin (VET) tutkinto.. Euroopan erikoislääkäriyhdistys (UEMS) European Committee of the Sexual Medicine myönsi hänelle ensimmäisenä suomalaisena arvon FECSM (Fellow of European Committee of Sexual Medicine) joulukuun alussa 2012. Tämä tutkinto vastaa lähinnä seksuaalilääketieteen erikoislääkärin tutkintoa EU-tasolla, vaikka kyseistä tutkintoa ei vielä ole EU:n jäsenmaissa. Vuonna 2016 Euroopan erikoislääkäriyhdistyksen (UEMS) seksuaalilääketieteen jaos (MJCSM) myönsi Pihalle seksuaalilääketieteen erityispätevyyden (FECSM) kouluttajan oikeudet.
Juhana Piha erikoistui 1990-luvulta alkaen peniksen verenkiertohäiriöihin ja alkoi tutkia niiden vaikutuksia erektioon. Pihan tutkimustoiminta on myöhemmin laajentunut kokonaisvaltaiseksi miesten ja naisten seksuaaliongelmien kartoittamiseksi ja hoitamiseksi. Kliinisen vastaanottotyön lisäksi Piha ylläpitää seksuaalihäiriöitä käsittelevää internet-sivustoa. ja toimii Terveyspalvelut Sympatikus Oy:n toimitusjohtajana.
Piha on kirjoittanut yli 40 kansainvälisissä tieteellisissä lehdissä julkaistua vertaisarvioitua tutkimusta, kymmenittäin oppikirjatasoisia tekstejä seksuaalihäiriöistä ja antanut sadoittain haastatteluja erilaisille medioille. Suomalaisiin lääketieteellisiin lehtiin hän on kirjoittanut useita katsausartikkeleita seksuaalihäiriöistä. 
Hän on toimittajana ja kirjoittajana vuonna 2019 julkaistavassa Seksuaalilääketiede -oppikirjassa (Duodecim Oy). Lisäksi Piha on työskennellyt lukuisissa seksuaalihäiriöitä koskevissa lääketutkimusprojekteissa.
Piha on ollut myös mukana miesten seksuaalihäiriöitä käsittelevässä Jaakko Virtasen dokumenttielokuvassa "Miehen mitta" (1999). Dokumentin näki Suomessa ja muualla Euroopassa useampi miljoona ihminen. Toisessa Pihan dokumentissa perehdytään nuoren miehen seksuaaliongelmiin ehkäisyneuvolan olosuhteissa.
Juhana Piha on sotilasarvoltaan lääkintäluutnantti. Hän harrastaa lintujen tarkkailua ja retkeilyä (Turun lintutieteellinen yhdistys ry, kunniajäsen). Pihalla on neljä lasta. Piha on naimisissa tiedotuspäällikkö Pia Pihan (os. Koskinen) kanssa. Pihan isä oli Turun kauppakorkeakoulun liiketaloustieteen professori Kalevi Piha ja äiti ekonomi Katarina Piha.
Karjalan kunnailla
Karjalan kunnailla voi viitata seuraaviin asioihin:
Acasta River
Acasta River on joki Ison Orjajärven itäpuolella, Luoteisterritoriossa, Kanadassa. Joki laskee Camsell River -jokeen, joka puolestaan laskee Isoon Karhujärveen Sen saaresta on löydetty maailman vanhin kivi, Acasta-gneissi.
Acasta
Acasta voi tarkoittaa seuraavia:
Wax
Wax on lappeenrantalaisen Jam Rock Bandin studioalbumi vuodelta 1979. Levyn on julkaissut Poko Records ja sen on tuottanut ja äänittänyt Richard Stanley Microvox-studiolla 1979.
Yhtyekuvat on ottanut Henrik Schütt ja takakannen gramofonikuvan Veijo Aulio. Kannesta on vastannut Moonshine ja sen valmistaja on Kirjapaino E. Kuronen.
Kiitoksissa on mainittu Sandy & Maria Casablancasta sekä Peter Heathcliffe. Yhtyeen managerina on ollut Joni Heinonen / Goldrush ja Fan Club on toiminut Helsingissä.
A-puoli
1. I’ve Got a Lovely Bunch of Cocoanuts - 2:02
2. Letter to You - 3:04
3. Speedo - 2:15
4. Short Shorts - 2:35
5. The Wanderer - 2:14
6. Return to Sender - 2:55
7. Where Are You Now Buddy Holly? - 3:10
B-puoli
1. Pony Time - 2:06
2. Duke of Earl - 3:08
3. Philadelphia Baby - 2:30
4. Sh-Boom - 2:42
5. Wasting Your Time - 2:45
6. Pretty Little Angel Eyes - 2:50
7. The Big Beat - 2:17Jam Rock Band LP "Wax" (Poko Rekords PÄLP 9, 1979)
His Band and the Street Choir
His Band and the Street Choir on pohjoisirlantilaisen laulaja-lauluntekijä Van Morrisonin studioalbumi vuodelta 1970. Albumin on tuottanut Morrison itse yhtiölle Inherit Productions, joka on osa yhtiötä Schwaid-Merenstein, Personal Management Inc. Albumin on julkaissut Warner Bros. Records sarjatunnuksella WB K 46 066 (WAS 1884) ja Ranskassa tunnuksella WE 321.
Levyllä soittavista muusikoista ei ole mainintaa, mutta takakannen ryhmäkuvassa on Morrisonin lisäksi kuusi henkilöä.
Kaikki kappaleet ovat Van Morrisonin tekemiä.
Van Morrison LP "His Band and the Street Choir" (Warner Bros. Records K 46066, 1970)
Carl Godager Kaas
Carl Godager Kaas (ent. Carl Waaler Kaas, s. 28. heinäkuuta 1982) on norjalainen suunnistaja, joka voitti maailmanmestaruuden keskimatkalla 2010 ja viestissä 2016.
Godager Kaas, silloiselta nimeltään Waaler Kaas, saavutti Otepään EM-kilpailuissa 2006 viestipronssia Lars Skjesetin ja Øystein Kvaal Østerbøn kanssa sekä sijoittui sprintissä 14:nneksi. Seuraavana vuonna avoimissa Pohjoismaiden mestaruuskilpailuissa hän sijoittui keskimatkalla neljänneksi. Ensimmäisissä aikuisten MM-kilpailuissaan Olomoucissa 2008 hän sijoittui pitkällä matkalla 11:nneksi. Vuoden 2009 O-Ringenin keskimatkalla hän saavutti ensimmäisen maailmancupin osakilpailuvoittonsa.
Primorskon EM-kilpailuissa 2010 Godager Kaas voitti jälleen viestipronssia sekä sijoittui pitkällä matkalla neljänneksi, keskimatkalla kahdeksanneksi ja sprintissä 26:nneksi. Viestissä hänen kanssaan suunnistivat Holger Hott ja Olav Lundanes. Samana vuonna Trondheimin MM-kilpailuissa hän voitti keskimatkan maailmanmestaruuden ja sai viestissä hopeaa. Savoien MM-kilpailuissa 2011 saavutuksina olivat hopea viestissä, 13. sija keskimatkalla ja 15. sija pitkällä matkalla. Vuoden 2012 EM-kilpailuista Falunista tuli pronssia keskimatkalta, neljäs sija viestistä ja 15. sija sprintistä. Saman vuoden MM-kilpailuissa Lausannessa Godager Kaas sai hopeaa viestissä ja sijoittui 22:nneksi keskimatkalla.
Kaksi seuraavaa vuotta eivät tuoneet lisää arvokisamitaleja. Vuokatin MM-kilpailuissa 2013 Godager Kaas sijoittui viestissä kuudenneksi, keskimatkalla seitsemänneksi ja sprintissä 21:nneksi. Vuonna 2013 hän voitti yhden maailmancupin osakilpailun.
Trentinon MM-kilpailuissa 2014 hän sijoittui viestissä neljänneksi ja keskimatkalla seitsemänneksi. Invernessin MM-kilpailuissa 2015 tuloksena oli hopeaa viestissä ja 18. sija keskimatkalla. Jeseníkin EM-kilpailuissa 2016 hän sai hopeaa viestissä ja sijoittui neljänneksi pitkällä matkalla ja 14:nneksi keskimatkalla. Samana vuonna Strömstadissa hän voitti maailmanmestaruuden viestissä Magne Dæhlin ja Olav Lundanesin kanssa sekä sijoittui MM-kisojen pitkällä matkalla viidenneksi.
Seuratasolla Godager Kaas edustaa Bækkelagets SK:ta. Aikaisemmin hän on edustanut Heming/Njård OL (–2001), IL Tyrvingia (2002–2003), NTNUI:ta (2002–2009).
Sami Vehkakoski
Sami Vehkakoski (s. 6. joulukuuta 1968 Lahti) on entinen suomalainen jalkapalloilija.
Keskikentällä pelannut Vehkakoski edusti koko uransa Kuusysiä vuosina 1986–1995. Lisäksi hän pelasi yhden ottelun Jarossa kaudella 1993. Vehkakoski voitti Kuusysissä kolme Suomen mestaruutta 1986, 1989 ja 1991 sekä Suomen Cupin 1987. Vehkakoski pelasi urallaan kaikkiaan 180 pääsarjatason ottelua, joissa hän teki 15 maalia.
Juniorivuosilta Vehkakoskella on saavutuksena lukuisten poikamaajoukkue-edustusten lisäksi B-junioreiden Suomen mestaruus Kuusysissä vuodelta 1984.
Pelaajauran jälkeen Vehkakoski on toiminut muun muassa FC Lahden urheilutoimenjohtajana ja kehityspäällikkönä sekä Suomen Palloliiton alueellisena liittovalmentajana sekä Suomen Melonta- ja soutuliiton toiminnanjohtajana (2011–2015).
Valkonen
Valkonen on seuraavien henkilöiden sukunimi (suomalaisia, ellei toisin mainita):
Kalle Lehtinen
Juha-Kalle Lehtinen (s. 12. lokakuuta 1968 Helsinki) on suomalainen jalkapallovalmentaja ja entinen jalkapalloilija.
Keskikentällä pelannut Lehtinen edusti urallaan vuosina 1986–1999 Kontulan Urheilijoita, FC Kuusysiä, Finnairin Palloilijoita, Helsingin Jalkapalloklubia, Pallokerho-35:a ja FC Jokereita. Lisäksi hän pelasi sveitsiläisessä FC Locarnossa kaudella 1989–1990. Lehtinen voitti kolme mestaruutta – Kuusysissä 1989 ja 1991 sekä HJK:ssa 1997. Lisäksi hän voitti Suomen Cupin HJK:ssa 1996 ja Jokereissa 1999. Lehtinen pelasi urallaan kaikkiaan 247 pääsarjatason ottelua, joissa hän teki 77 maalia.
Lehtinen valmensi FC Hongan reservijoukkue Pallohonkaa Kakkosessa kausina 2013–2014.
Lehtisen poika Alex Lehtinen on myös jalkapalloilija.
Ruger Hauer
Ruger Hauer oli helsinkiläinen rap-yhtye, jonka muodostivat Paperi T, Pyhimys sekä Tommishock. Yhtye on nimetty alankomaalaisen Hollywood-näyttelijän Rutger Hauerin ja asevalmistaja Rugerin mukaan.
Ruger Hauerin ensimmäinen studioalbumi "Se syvenee syksyllä" julkaistiin lopulta 24. marraskuuta 2010 Monsp Recordsin kautta. Albumin tuotannosta vastasi tuolloin Huge L. Albumin ensimmäinen musiikkivideo julkaistiin huhtikuussa 2011 kappaleesta ”Täällä”. Toinen musiikkivideo julkaistiin marraskuussa 2011 kappaleesta ”Jokaiselle jotakin”. Musiikkivideolla nähdään yli 120 suomalaista rap-artistia laulamassa yhtyeen kappaletta ja se nosti Ruger Hauerin suurenkin yleisön tietoisuuteen. Videota oli katsottu YouTubessa kesäkuun 2012 loppuun mennessä 1,5 miljoonaa kertaa. "Se syvenee syksyllä" julkaistiin myös vinyyliversiona 30. marraskuuta 2011.
Ruger Hauerin toinen pitkäsoitto "Erectus" julkaistiin 26. lokakuuta 2012. Albumi nousi Suomen virallisen albumilistan 16. sijalle, ja sen kappaleesta ”Iso paha susi” julkaistiin musiikkivideo huhtikuussa 2013.
Ruger Hauerin kolmas pitkäsoitto "Ukraina" julkaistiin 25. lokakuuta 2013. Se nousi parhaimmillaan Suomen virallisen albumilistan 15. sijalle, ja sen kappaleesta ”Jenkem” on julkaistu musiikkivideo.
Ruger Hauerin neljäs albumi "Mature" julkaistiin 23. maaliskuuta 2016. Albumi nousi Suomen virallisen albumilistan sijalle 1 viikolla 13/2016. Sen ensimmäinen single "Typerykset jotka polttavat pilveä avoautoissa" julkaistiin 4. maaliskuuta 2016 videona YouTubessa. Albumin toinen musiikkivideo "Sekasin" julkaistiin 29. maaliskuuta 2016, joka on kuvattu mielenterveyttä käsittelevän Sekasin -draamasarjan kuvausten yhteydessä Kellokosken mielisairaalassa.
Lokakuussa 2016 yhtye tiedotti lopettavansa. Ruger Hauerin jäähyväiskonsertti järjestettiin 12. marraskuuta 2016 Helsingin Kaapelitehtaan Merikaapelihallissa. . Yhtye julkaisi viimeisen kappaleensa "Koomaan" lokakuussa 2016. .
Tracks on Wax 4
Tracks on Wax 4 on englantilaisen kitaristi, laulaja ja tuottaja Dave Edmundsin studioalbumi vuodelta 1978. Levyn on julkaissut newyorkilainen Swan Song Records –levy-yhtiö ja sen on tuottanut Edmunds itse Rockpile Productionsille. Jakelusta on huolehtinut newyorkilainen Atlantic Recording Corporation.
Albumin on äänittänyt Roger Bechirian Eden-studioilla Lontoossa maaliskuussa 1978. Levykannen valokuvat on ottanut Keith Morris.
Sivu 1
1. Trouble Boys (B. Murray) - 2:58
2. Never Been in Love (N. Lowe / Rockpile) - 2:26
3. Not a Woman, Not a Child (B. Murray / R. Peters) - 3:19
4. Television (N. Lowe) - 3:17
5. What Looks Best on You (N. Lowe / D. Edmunds) - 2:23
6. Readers Wives (N. Brown) - 3:10
Sivu 2
1. Deborah (N. Lowe / D. Edmunds) - 2:36
2. Thread Your Needle (B. Jones / W. Young) - 3:24
3. A. 1. on the Jukebox (D. Edmunds / W. Birch) - 3:13 
4. It's My Own Business (C. Berry) - 3:53
5. Heart of the City (N. Lowe) - 3:04Billy Bremner ja Nick Lowe esiintyvät levy-yhtiöidensä State Records ja Columbia Records suosiollisella luvalla.
Dave Edmunds LP "Tracks on Wax 4" (Swan Song SS 8505, 1978)
Timo Mäkinen (jalkapalloilija)
Timo Mäkinen (s. 10. heinäkuuta 1942) on entinen suomalainen jalkapalloilija.
Hyökkääjänä pelannut Mäkinen edusti koko uransa ajan FC Kuusysiä ja sitä edeltäneitä Lahden Pallo-Miehiä ja Upon Palloa. Hän pelasi urallaan kaikkiaan 151 mestaruussarjan ottelua, joissa hän teki 39 maalia. Mäkinen pääsi myös Suomen maajoukkueeseen, jossa hän pelasi kaksi B-maaottelua 1965.
Keltatiheikkötimali
Keltatiheikkötimali ("Macronous gularis") on Etelä-, Kaakkois- ja Itä-Aasiassa tavattava timaleihin kuuluva varpuslintu.
Kooltaan keltatiheikkötimali on noin 13 cm. Laji on selästään väritykseltään oliivinruskea ja päälaeltaan punaruskea. Linnun kurkku ja rinta ovat väritykseltään vaaleankellertävät ja niissä on mustia pystyraitoja. Selän tummuus ja rinnan ja vatsan viirujen määrä vaihtelevat alalajeittain. Naaras- ja koiraskeltatiheikkötimalit muistuttavat toisiaan ulkonäöltään. Nuoret yksilöt ovat aikuisia lintuja vaaleampia.
Keltatiheikkötimalin levinneisyysalue ulottuu Intiasta Kaakkois-Aasian maihin ja Kiinaan. Linnun elinympäristöä ovat metsät, metsien reunamaiden tiheiköt ja pensaikot sekä puutarhat. Lajin elinympäristöt sijaitsevat yleensä alle 1 500 metrin korkeudella merenpinnasta.
Keltatiheikkötimalit elävät pieninä ryhminä ja liikkuvat puiden lehvästöjen sisäosissa. Ravintonaan lintu käyttää hyönteisiä ja muita selkärangattomia, joita se etsii puiden lehdiltä.
Keltatiheikkötimalin pesimäkausi kestää toukokuulta heinäkuulle. Kupolimainen pesä rakennetaan heinistä ja lehdistä tiheään pensaaseen lähelle maan pintaa. Naaras munii kolme valkeahkoa punaruskeapilkullista munaa.
Raimo Valtonen
Raimo Valtonen (s. 1930) on suomalainen entinen jalkapallovalmentaja.
Valtonen pelasi nuoruudessaan jalkapallo Lahden Pallo-Miehissä ja voitti seuran paidassa A-poikien SM-hopeaa. Hän pelasi tämän jälkeen vielä pari vuotta, kunnes siirtyi seuran muihin tehtäviin.
Valtonen liittyi Upon Pallon valmennusryhmään vuonna 1964. Neljä vuotta myöhemmin hänet määrättiin Lahden Reippaan päävalmentajaksi. Kaudella 1971 Valtonen valmensi jälleen kasvattajaseuraansa. Hän toimi Kuusysin valmentajana kaksi kautta, ennen kuin lähti seurasta. Vielä vuosiksi 1976–1978 Valtonen palasi joukkueen päävalmentajaksi.
Oulaisten vaakuna
Oulaisten vaakuna on Oulaisten kaupungin tunnus. Vaakunan aihe viittaa rapupitäjän runsaaseen ja taloudellisestikin merkittävään rapukantaan.
Vaakunan selitys on ”vihreässä kentässä pystyssä kultainen rapu.” Vaakunan on suunnitellut Ahti Hammar, Oulaisten kunnanvaltuusto hyväksyi nimeä ”rapu nurmella” kantaneen ehdotuksen kunnan vaakunaksi kokouksessaan 27. marraskuuta 1953. Sisäasiainministeriö vahvisti vaakunan käyttöön 16. helmikuuta 1954.
Into the Purple Valley
Into the Purple Valley on yhdysvaltalaisen kitaristi ja laulaja Ry Cooderin toinen studioalbumi vuodelta 1972. Levyn on julkaissut Reprise Records ja sen ovat tuottaneet
Lenny Waronker ja Jim Dickinson.
Euroopan markkinoille levyä on valmistanut Länsi-Saksassa WEA Musik GmbH, joka on osa Warner Communications –yhtiötä.
Tuotannosta ja levyllä soittavista muusikoista ei ole muuta mainintaa.
Levyetiketissä B-puolen kolmas kappale on merkitty muotoon "Great Dream from Heaven".
Bwindin kansallispuisto
Puisto tunnetaan biodiversiteetistään – siellä kasvaa yli 160 puulajia ja sata saniaislajia – ja ennen kaikkea noin 300 vuorigorillan populaatiosta (mikä on noin puolet maailman vuorigorilloista). Niiden lisäksi puistossa elää 10 muuta apinalajia, kaikkiaan 90 nisäkäslajia ja monia lintuja, joiden joukossa on 23 alueelle endeemistä lajia. Bwindi on yksi harvoja Afrikan sademetsistä, joka on rehottanut lähes koskemattomana edellisen jääkauden loppumisesta asti.
Puiston koko nimi "Bwindi Impenetrable National Park" tarkoittaa läpipääsemätöntä, ja tulee sen metsien tiheästä aluskasvillisuudesta.
The Idea of Justice
The Idea of Justice on taloustieteilijä, nobelisti Amartya Senin oikeudenmukaisuutta tutkiva teos. Kirjassaan Sen kehittelee oikeudenmukaisuusajattelua, jossa tarkastelun kohteena ovat oikeudenmukaisuuden ihanneolosuhteiden sijasta sen toteutumisen todelliset yhteiskunnalliset olosuhteet.
Kirjan lähtökohtana on kaksi sosiaalista oikeudenmukaisuutta tarkastelevaa ajatteluperinnettä: sosiaalisen oikeudenmukaisuuden ideaa pohtiva (transcendental institutionalism) ja sosiaalisen oikeudenmukaisuuden toteutumista tarkasteleva (realization-focused comparison) perinne. Sosiaalisen oikeudenmukaisuuden ihanteita pohtiva "sopimusteoreettinen" perinne on alkanut Thomas Hobbesin ajattelusta ja jatkunut John Lockella, Jean-Jacques Rousseaulla ja Immanuel Kantilla. Siinä keskitytään täydellisen oikeudenmukaisuuden (perfect justice) käsitteelliseen pohdintaan, eikä oikeudenmukaisuuden ja epäoikeudenmukaisuuden vertailuun tosiasiallisissa yhteiskunnallisissa olosuhteissa. Lisäksi tarkastelussa painottuvat yhteiskunnalliset laitokset ja niiden täydellisesti oikeudenmukainen toiminta olemassa olevien yhteiskuntien ja ihmisten tosiasiallisen käyttäytymisen ja keskinäisen toiminnan kustannuksella.
Sosiaalisen oikeudenmukaisuuden yhteiskunnallista toteutumista tutkivassa perinteessä pyritään ottamaan huomioon olemassa olevien instituutioiden lisäksi ihmisten käyttäytyminen ja muut oikeudenmukaisuuden tosiasialliset edellytykset. Tämän vertailevan ajatteluperinteen edustajia ovat olleet muun muassa Adam Smith, Markiisi de Condorcet, Jeremy Bentham, Mary Wollstonecraft, Karl Marx ja John Stuart Mill. Näistä ajattelijoista lähtöisin olevassa tavassa tutkia sosiaalista oikeudenmukaisuutta vertaillaan olemassa olevia tai ajateltavissa olevia yhteiskuntia pikemminkin kuin rajoitutaan tosiasialliset olosuhteet ylittävään täydellisesti oikeudenmukaisen yhteiskunnan etsintään.
Sosiaalisen oikeudenmukaisuuden ihanteita ja ideaa pohtivalle transendentaalisen institutionalismin sopimusteoreettiselle perinteelle tyypillinen kysymys on, millainen olisi täydellisen oikeudenmukainen yhteiskunnallinen laitos? Sosiaalisen oikeudenmukaisuuden todellisia olosuhteita tarkastelevalle vertailevalle perinteelle tyypillinen kysymys on, kuinka oikeudenmukaisuutta voitaisiin edistää?
Amartya Sen asettuu kirjassaan valistuksen perinteen jatkajaksi ja puolustaa vertailevaa oikeudenmukaisuusajattelua: "Meitä ei liikuta sen tajuaminen, ettei maailma ole täydellisen oikeudenmukainen - tätä vain harva odottaa -, vaan se, että näemme ympärillämme selvästi korjattavia epäoikeudenmukaisuuksia, jotka haluamme poistaa"
Löppönen, Paavo (2010). Suuri synteesi oikeudenmukaisuudesta (esittely Amartya Senin teoksesta "The Idea of Justice"). Helsingin Sanomat 11.7.2010 .
Jorma Kallio (jalkapallovalmentaja)
Jorma Kallio (s. 16. marraskuuta 1955 Lahti) on suomalainen jalkapallovalmentaja ja entinen jalkapalloilija.
Keskikentällä pelannut Kallio edusti urallaan FC Kuusysiä, Kouvolan Susia ja Myllykosken Palloa. Hän voitti Kuusysissä mestaruuden 1982 ja Suomen Cupin 1983. Lehtinen pelasi urallaan kaikkiaan 46 mestaruussarjan ottelua, joissa hän teki kaksi maalia.
Pelaajauran jälkeen Kallio on toiminut muun muassa Kuusysin päävalmentajana 1994–1995.
Unforgiven (2002)
Unforgiven (2002) oli showpaini pay-per-view (PPV) tapahtuma, minkä tuotti World Wrestling Entertainment (WWE). Se pidettiin 22. syyskuuta, 2002 Staples Ceterissä Los Angeles, Kaliforniassa. Se oli viides jokavuotinen Unforgiven tapahtuma ja siellä esiintyi painijoita RAW ja SmackDown! brändeistä.
Päätapahtuma matsina nähtiin Brock Lesnarin (mestari) ja The Undertakerin (haastaja) välinen ottelu WWE Mestaruudesta, joka päättyi tupla diskaukseen. Tapahtumassa World Heavyweight Mestaruutta puolusti ensimmäistä kertaa PPV:ssä Triple H, joka sai vastustajakseen Rob Van Damin. Triple H säilytti mestaruutensa Ric Flairin avustuksella, mikä oli Evolutionin alku.
Suomenlinnan pelastusasema
Suomenlinnan pelastusasema on Helsingin pelastuslaitoksen kahdeksas pelastusasema. Asema on miehitettynä toukokuusta syyskuun loppuun kahdella palomiehellä. Talvikaudella asema miehitetään Erottajan pelastusasemalta.
Soutu kesäolympialaisissa 1900
Vuoden 1900 kesäolympialaisten soutu järjestettiin 25. – 26. elokuuta 1900 Pariisissa. Tämä oli ensimmäinen kerta kun laji oli mukana olympialaisten ohjelmassa. Mukana oli 99 osanottajaa kahdeksasta eri maasta. Soutu järjestettiin ainoastaan miehille. Tapahtumia oli neljä.
*Brockmann oli perämiehenä välierissä, mutta ei finaaleissa.
**Luokassa perämiehellinen nelonen järjestettiin kaksi finaalia.
***Luokassa perämiehellinen nelonen saksalainen joukkue vaihtoi perämiehen välierien jälkeen. Mothsin tilalle tuli Ammermann.
Helsingin keskuspelastusasema
Helsingin keskuspelastusasema on Helsingin pelastuslaitoksen keskuspelastusasema. Asema sijaitsee Kallion kaupunginosassa, osoitteessa Agricolankatu 15.
Asemalla on sekä perus- että erikoisyksiköitä. Asemalla on Helsingin pelastuslaitoksen keskusvarasto, ajoneuvokorjaamo sekä varushuolto. Asemalla on myös helikopterikenttä. Ambulanssi HE 1314 on 15 minuutin lähtövalmiudessa. Asemalla on myös kaksi palotarkastajaa.
No Mercy (2002)
No Mercy (2002) oli showpaini pay-per-view (PPV) tapahtuma, minkä tuotti World Wrestling Entertainment. Se pidettiin 20. lokakuuta, 2002 Alltel Arenalla North Little Rock, Arkansasissa. Se oli viides jokavuotinen No Mercy tapahtuma, missä esiintyvät painijat olivat RAW ja SmackDown! brändeistä.
Tapahtumassa pidettiin kahdeksan ottelua. Päätapahtuma matsina nähtiin Brock Lesnarin ja The Undertakerin välinen WWE Mestaruus ottelu, mikä käytiin Hell in a Cell matsissa. Lesnar voitti 'Takerin ja säilytti mestaruuden. Tapahtumassa nähtiin myös World heavyweight Mestarin Triple H:n ja Kanen välinen tittelin yhdistmis matsi, minkä HHH voitti. Tapahtumassa julistettiin myös ensimmäiset WWE Tag Team Mestarit, missä ottelivat turnauksessa finaliin etenet joukkueet: Chris Benoit ja Kurt Angle vs. Rey Mysterio ja Edge. Benoit ja Angle voittivat ja heistä tuli ensimmäiset WWE Tag Team Mestarit.
Turnaus pidettiin 3. lokakuusta 20. lokakuuhun. Wrestling Observer Newletter on palkinnut Chris Benoit ja Kurt Angle vs. Edge ja Rey Mysterion välisen ottelun "Vuoden otteluksi".
Haagan pelastusasema
Haagan pelastusasema on Helsingin pelastuslaitoksen alaisuudessa oleva pelastusasema Etelä-Haagassa, Vihdintien eteläpään vierellä. Se otettiin käyttöön 1. lokakuuta 1961 pelastuslaitoksen satavuotisjuhlien yhteydessä. Aseman yhteydessä sijaitsee myös Haagan toimistotalo. Aseman osoite on Vanha Turun Maantie 2.
Soutu kesäolympialaisissa 1904
Vuoden 1904 kesäolympialaisten soutu järjestettiin 30. heinäkuuta 1904 St. Louis'ssa. Tämä oli toinen kerta kun laji oli mukana olympialaisten ohjelmassa. Mukana oli 44 osanottajaa kahdesta eri maasta. Soutu järjestettiin ainoastaan miehille. Tapahtumia oli viisi.
20 suosikkia – Anna pois
Anna pois on kokoelma-albumi laulaja Lasse Liemolan tuotannosta vuosilta 1957–1963. Levyn on julkaissut vuonna 1996 Warner Music Finlandiin kuuluva Fazer Records 20 suosikkia -sarjassaan. Arkistonauhojen jälleenmasteroinnin on tehnyt Antti Joki.
1. Anna pois - 2:08
2. Diivaillen – Puttin' on the Style - 2:58
3. Diana - 2:24
4. Olen rakastunut – I Love You, Baby - 2:11
5. Vaivaton tie – Travellin' Light – 2:35
6. Pity, Pity - 1:47
7. Pik-pik-pikkutyttösein - 2:14
8. Clementine - 2:39
9. No niin, Mary Lou – Hello, Mary Lou - 2:12
10. Me nuoret – The Young Ones - 2:48
11. Olet kohtaloni – You Are My Destiny - 2:57
12. Marina - 2:24
13. Älä leiki rakkaudella - Don't Gamble with Love - 2:09
14. Living Doll - 2:39
15. Hei twist jo saa – Let's Twist Again – 2:15 
16. Tanssikengät – Dancing Shoes - 2:07
17. Toiveloma – Summer Holiday - 2:11
18. Bonnie cha-cha - 2:18 
19. Tyttö kulta, herää jo!  - 2:17
20. Viimeinen mohikaani – Den sista mohikanen – 2:48
Mongolian Valioliiga
Mongolian valioliiga on miesten jalkapallon korkein sarjataso Mongoliassa. Maan mestaruudesta pelattiin ensimmäistä kertaa vuonna 1974. Vuonna 1996 sarjan nimeksi vaihtui MFF League ja sitä ryhdyttiin pelaamaan liigana aiemman karsintasysteemin sijaan. Kyseisen vuoden jälkeen sarjan menestynein joukkue on ollut Erchim kuudella mestaruudellaan.
*Erchim, (Ulaanbaatar)
*FC Ulaanbaatar, (Ulaanbaatar)
*Khangarid, (Erdenet)
*Khasiin Khulguud, (Ulaanbaatar)
*Khoromkhon, (Ulaanbaatar)
*Selenge Press, (Ulaanbaatar)
*Ulaanbaataryn Mazaalaynuud, (Ulaanbaatar)
*Ulaanbaatar University (Yliopisto), (Ulaanbaatar)
Mestarit vuodesta 1996:
Vuoden 2006 tulokset eivät ole virallisia, sillä tuolloin mestaruudesta pelattiin kahdessa vaiheessa, joissa kummassakin joukkueet oli jaettu neljään lohkoon.
Heat Treatment (albumi)
Heat Treatment on englantilaisen laulaja ja lauluntekijä Graham Parkerin ja hänen taustayhtyeensä The Rumourin toinen studioalbumi vuodelta 1976. Levyn on julkaissut Phonogram-yhtiön Vertigo Records ja sen ovat tuottaneet Robert John Lange ja kappaleen "Back Door Love" osalta Nick Lowe.
Rockfield-studioilla Monmouthissa Länsi-Walesissa äänittäjinä ovat toimineet Dave Charles ja Lange.
Miksauksen ovat tehneet Pete Kelsey ja Lange Trident-studioilla St. Anne's Courtilla Lontoossa.
Levykannen valokuvat on ottanut Simon Marsden ja kannen on suunnitellut Moore, Morris. Levy on valmistettu Englannissa. Markkinoinnista on huolehtinut Phonogram Limited, Stanhope House, Stanhope Place, London W2 2HH. Phonogramin puolesta järjestelyjä on hoitanut Sue Dubois.
Yhtyeen managerina on toiminut Dave Robinson, Advancedale Ltd, 32 Alexander St, London W2. Neil Warnock ja Steve Hedges on mainittu ohjelmatoimisto Bron Agencysta, 100 Chalk Farm Rd, London NW1.
Yhtyeen roudareina ovat toimineet Rayner Jesson, Alec Hawkins ja Joan.
Kiitoksissa on mainittu lisäksi Bobbie Bassett, Terri Scotti, Kingsley Ward, Mike Bone, Cheryl Feuerstein, Mike Gormley, Nigel Grainge, Doreen Loader, David Baker ja Alan Cowderoy.
Sivu 1Sivu 2Kaikki laulut ovat Graham Parkerin tekemiä sekä hänen ja The Rumourin sovittamia.  Julkaisija on Intersong Music Ltd.
Graham Parker and the Rumour:
Puhallinsoittimet:
Albe Donnelly esiintyy Virgin Recordsin suosiollisella luvalla.
Graham Parker and the Rumour LP "Heat Treatment" (Vertigo 6360 137, 1976)
Lira (Uganda)
Lira on kaupunki Ugandan pohjoisen hallintoalueen Liran piirikunnassa. Vuoden 2002 väestönlaskennassa kaupungin väkiluku oli 89 871. Arvio vuodelle 2010 oli 182 762 asukasta.
Lira sijaitsee noin 107 kilometriä Gulusta kaakkoon. Kaupungissa on lentoasema ja rautatieasema, mutta rautatie ei ole käytössä.
Kahukärpänen
Kahukärpänen ("Oscinella frit") on kahukärpästen heimoon kuuluva viljojen tuhohyönteinen, joka on yleinen koko Suomessa. Aikuinen kahukärpänen on pieni 2-3 mm pitkä kiiltävänmusta kärpänen, jolla on kellertävät jalat. Kahukärpäsella on tavallisesti kolme sukupolvea vuodessa. Kuoriutuneet kahukärpäset käyvät munimassa oraisiin, jolloin toukat voivat aiheuttaa oraan kuoleman tai aiheuttaa voimakasta versontaa. Toukka on kellanvaalea ja pieni. Toukat elävät korsissa ja vahingoittavat satoa. Parhaiten kahukärpänen viihtyy kaurassa, mutta aiheuttaa tuhoa myös vehnälle, ohralle ja rukiille. Orastumisvaiheen kahukärpäsmäärän tarkkailuun voi käyttää keltaisia liimapyydyksiä.
Syysviljoilla kahukärpäsen torjunta onnistuu parhaiten, jos vilja kylvetään niin myöhään, että päivän keskilämpötila on alle 10 °C:tta. Tässä lämpötilassa kahukärpaset eivät enää muni.
Kahukärpäsen kemiallisessa torjunnassa torjunta-aineiden tehoaineina käytetään ainakin tau-fluvalinaattia, alfa-sypermetriinia, esfenvaleraattia, lambda-syhalotriinia ja deltametriinia.